**УВАЖАЕМИ КАНДИДАТИ ПО ПОДМЯРКА 7.2,**

Във връзка с обявения прием на заявления за подпомагане по подмярка 7.2 „Инвестиции в създаването, подобряването или разширяването на всички видове малки по мащаби инфраструктура“ от ПРСР 2014-2020 г. и постъпилите въпроси относно изготвянето на анализ „разходи – ползи“ (финансов анализ), представяме на Вашето внимание следната информация:

1. Изготвянето и представянето на анализ „разходи – ползи“ (финансов анализ) се изисква при подготовката на проектни предложения по точки 1.1, 1.2, 1.3, 1.4 и 1.6 от Заповед № РД 09-552/02.08.2016 г. на министъра на земеделието и храните за обявяване на прием на заявления за подпомагане по подмярка 7.2;
2. Не се изисква изготвяне и представяне на анализ „разходи – ползи“ (финансов анализ) в случаите, когато подготвеното проектно предложение по точки 1.1, 1.2, 1.3, 1.4 и 1.6 от Заповед № РД 09-552/02.08.2016 г. на министъра на земеделието и храните за обявяване на прием на заявления за подпомагане по подмярка 7.2 е в размер до левовата равностойност на 50 000 евро;
3. Не се изисква изготвяне и представяне на анализ „разходи – ползи“ (финансов анализ) при подготовката на проектни предложения по точка 1.5 от Заповед № РД 09-552/02.08.2016 г. на министъра на земеделието и храните за обявяване на прием на заявления за подпомагане по подмярка 7.2.

В приложения документ **„Примерни таблици\_ФА“** може да намерите примерни таблици, които биха Ви улеснили при изготвянето на анализ „разходи – ползи“ (финансов анализ).

Използваните в примерните таблици години, референтен период и период на строителство/реконструкция са индикативни и може да се различават при отделните проекти в зависимост от вида на инвестицията.

**Таблиците са примерни, нямат задължителен характер**. Може да приложите неограничен брой други таблици, обяснения или пояснения, или да замените посочените примерни таблици, по Ваша преценка. Ще се приемат и ще подлежат на разглеждане и всички таблици, обяснения или пояснения, приложени към анализа „разходи – ползи“ (финансов анализ), които са съобразени с публикуваните на електронните страници на МЗХ и ДФ „Земеделие“ **„Насоки за изготвяне на финансов анализ по подмярка 7.2 от ПРСР 2014-2020 г.“**.

.